CELEX: 32021R1005
Language: fi
Date: 2021-06-21 00:00:00
Title: Neuvoston asetus (EU) 2021/1005, annettu 21 päivänä kesäkuuta 2021, Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 muuttamisesta

22.6.2021   
               
               
                  FI
               
               
                  Euroopan unionin virallinen lehti
               
               
                  L 222/1
               
            
         NEUVOSTON ASETUS (EU) 2021/1005,
         annettu 21 päivänä kesäkuuta 2021,
         Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
         ottaa huomioon Libyan tilanteen johdosta määrättävistä rajoittavista toimenpiteistä ja päätöksen 2011/137/YUTP kumoamisesta 31 päivänä heinäkuuta 2015 annetun päätöksen (YUTP) 2015/1333 (1),
         ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
         sekä katsoo seuraavaa:
         
                     (1)
                  
                  
                     Neuvoston asetuksella (EU) 2016/44 (2) pannaan täytäntöön päätöksessä (YUTP) 2015/1333 säädetyt toimenpiteet.
                  
               
                     (2)
                  
                  
                     Yhdistyneiden kansakuntien turvallisuusneuvosto hyväksyi 16 päivänä huhtikuuta 2021 päätöslauselman 2571 (2021). YK:n turvallisuusneuvosto palautti mieleen päätöslauselman 2174 (2014), jonka mukaan päätöslauselmassa 1970 (2011) vahvistettuja toimenpiteitä sovelletaan myös henkilöihin ja yhteisöihin, jotka osallistuvat muihin kuin YK:n turvallisuusneuvoton päätöslauselmassa 1970 täsmennettyihin toimiin tai tukevat muita kuin YK:n turvallisuusneuvoton päätöslauselmassa 1970 täsmennettyjä toimia, jotka uhkaavat Libyan rauhaa, vakautta tai turvallisuutta, tai estävät tai heikentävät Libyan poliittisen muutoksen menestyksekästä toteutusta. Se myös korosti, että tällaisia toimia voivat olla Libyan poliittisen vuoropuhelun foorumin etenemissuunnitelmassa kaavailtujen vaalien estäminen tai horjuttaminen.
                  
               
                     (3)
                  
                  
                     Neuvosto hyväksyi 21 päivänä kesäkuuta 2021 päätöksen (YUTP) 2021/1014 (3), jolla muutetaan päätöstä (YUTP) 2015/1333 ja jossa se tarkentaa, että rajoittavien toimenpiteiden määräämisperusteet käsittävät myös luonnolliset henkilöt, oikeushenkilöt, yhteisöt ja elimet, jotka estävät tai horjuttavat Libyan poliittisen vuoropuhelun foorumin etenemissuunnitelmassa kaavailtuja vaaleja.
                  
               
                     (4)
                  
                  
                     Osa toimenpiteistä kuuluu perussopimuksen soveltamisalaan, ja sen vuoksi tarvitaan unionin tason sääntelyä erityisesti sen varmistamiseksi, että niitä sovelletaan yhdenmukaisesti kaikissa jäsenvaltioissa.
                  
               
                     (5)
                  
                  
                     Asetus (EU) 2016/44 olisi näin ollen muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan asetuksen (EU) 2016/44 6 artiklan 2 kohdan d alakohta seuraavasti:
            
                        ”d)
                     
                     
                        jotka osallistuvat toimiin tai tukevat toimia, jotka uhkaavat Libyan rauhaa, vakautta tai turvallisuutta, tai estävät tai heikentävät Libyan poliittisen muutoksen menestyksekästä toteutusta, muun muassa seuraavalla toiminnalla:
                        
                                    i)
                                 
                                 
                                    sovellettavan ihmisoikeuksia koskevan kansainvälisen oikeuden tai kansainvälisen humanitaarisen oikeuden vastaisten toimien tai ihmisoikeusloukkausten suunnittelu, johtaminen tai toteutus Libyassa;
                                 
                              
                                    ii)
                                 
                                 
                                    hyökkäysten toteuttaminen mitä tahansa Libyassa sijaitsevaa lentoasemaa, maaliikenneasemaa tai merisatamaa vastaan, Libyan valtion instituutiota tai laitosta vastaan tai Libyassa toimivaa ulkomaista edustustoa vastaan;
                                 
                              
                                    iii)
                                 
                                 
                                    aseellisten ryhmittymien tai rikollisverkostojen tukeminen raakaöljyn tai minkä tahansa muiden Libyan luonnonvarojen laittomalla hyväksikäytöllä;
                                 
                              
                                    iv)
                                 
                                 
                                    Libyan valtion rahoituslaitosten ja Libyan kansallisen öljy-yhtiön uhkaaminen tai pakottaminen tai osallistuminen toimintaan, joka saattaa johtaa tai jonka tuloksena voi olla Libyan valtionvarojen kavaltaminen;
                                 
                              
                                    v)
                                 
                                 
                                    päätöslauselmassa 1970 (2011) ja tämän asetuksen 1 artiklassa vahvistettua aseidenvientikieltoa Libyaan koskevien säännösten rikkominen tai avustaminen niiden kiertämisessä;
                                 
                              
                                    vi)
                                 
                                 
                                    Libyan poliittisen vuoropuhelun foorumin etenemissuunnitelmassa kaavailtujen vaalien estäminen tai horjuttaminen;
                                 
                              
                                    vii)
                                 
                                 
                                    olemalla henkilö, yhteisö tai elin, joka toimii jonkin edellä mainitun hyväksi, puolesta tai johdolla, tai yhteisö tai elin, jonka omistaa jokin näistä tai liitteessä II tai III luetelluista henkilöistä, yhteisöistä tai elimistä tai joka kuuluu niiden määräysvaltaan; tai”.
                                 
                              
                  
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Luxemburgissa 21 päivänä kesäkuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  EUVL L 206, 1.8.2015, s. 34.
         
            (2)  Neuvoston asetus (EU) 2016/44, annettu 18 päivänä tammikuuta 2016, Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta (EUVL L 12, 19.1.2016, s. 1).
         
            (3)  Neuvosto päätös (YUTP) 2021/1014, annettu 21 päivänä kesäkuuta 2021, Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 muuttamisesta (ks. tämän virallisen lehden s. 38).